OzLabs/hebrew-wiki-articles huggingface dataset:
חברה (אקולוגיה)

[[ראם הצבי במדבר נמיב. במדבר ישנם מעט צמחים והחברה מורכבת בעיקר מצמחייה המלבלבת כשהתנאים טובים. חיות המדבר נאלצות להתמודד עם מיעוט מזון ומים.]]
חברה של צמחי [[במבוק בבריטניה.]]
ספוג גדול ושאר יצורים בשונית אלמוגים במזרח טימור. השוניות הם מבין האזורים המשגשגים ביותר בים.]]

באקולוגיה, המונח חברה, מתייחס לסך כל האוכלוסיות של אורגניזמים (למשל כל בעלי החיים, כל החיידקים, כל הצמחים וכו') הנמצאות יחד באותו זמן, באותו בית גידול ובאותו מרחב גאוגרפי. החברה אם כן, הוא מונח המקפל בתוכו קבוצת אורגניזמים, במרחב מסוים, בזמן מסוים ובמכלול מסוים של תנאי סביבה. החברה יוצרת דגם שחוזר על עצמו, כלומר באותו צירוף של תנאים ובמרחקים גאוגרפיים קטנים נמצא את אותו צירוף של אוכלוסיות, באותן פרופורציות. כך למשל החברה בהרי ירושלים דומה לחברה שבכרמל.

חלק מהחוקרים מפרקים את מונח החברה לקבוצות נפרדות של אורגניזמים ומתייחסים אל חברת הצמחים, או אל חברת בעלי החיים בנפרד וכן הלאה.

==חברת חלוץ==
חברת חלוץ היא חברה המיישבת בית-גידול ריק לגמרי מיצורים חיים, או משרידים של יצורים חיים. זוהי החברה הראשונה בטור הסוקצסיוני. לעיתים משתמשים במושג זה באופן שגוי, כאשר באים לתאר את החברה הראשונה המתיישבת בבית גידול מעשה ידי אדם (שולי כביש, שדה נטוש וכו'). במקומות כאלה יש על פי רוב שרידים של יצורים חיים, ולכן חברה שמיישבת אותו ראשונה, אינה חברת חלוץ אמיתית. בהשוואה למינים אחרים בטור הסוקצסיוני מיני הצמחים של חברת החלוץ מתאפיינים על פי רוב בכושר תחרות נמוך, כושר הפצה גבוה, גודל קטן ומחזור חיים קצר.

==חברת קיימא==
חברת קיימא היא חברה שנמצאת באמצע הטור הסוקצסיוני ומתקיימת במשך זמן שהוא ארוך בהרבה ממשך החיים הממוצע של הפרטים ממינים הבונים אותה, אך היא אינה חברת השיא. משך החיים של חברת קיימא הוא לפחות כמה דורות של המינים מאריכי החיים ביותר הבונים אותה. חברה כזו נמצאת בשיווי משקל לא יציב עם הסביבה ותפנה לבסוף את מקומה לחברה הבאה בטור הסוקצסיוני. חברת קיימא מקיימת מנגנון של עיכוב המונע לזמן ארוך את כניסתה של החברה הבאה בטור. דוגמה: חברת סירה קוצנית הגדלה על טרסות חקלאיות נטושות בהרי יהודה.

==חברת שיא==
חברת שיא היא החברה האחרונה בטור סוקצסיוני. זוהי חברה שנמצאת בשווי-משקל יציב עם כל הגורמים, ביוטיים וא-ביוטיים, של סביבתה. קיומה של חברת שיא מותנה בתנאי סביבה יציבים, שאינם משתנים עם הזמן, לטווח זמן ארוך מאוד - ארוך מהרבה משכי דור של צורות החיים הגדולות ומאריכות החיים ביותר הנוכחות בחברה. לדעת חוקרים רבים אין בנמצא חברת שיא, וזהו מצב תאורטי בלבד, המשמש אותנו לבדיקה של תהליכים שעוברים על הצמחייה. כאשר משווים בין המינים שבונים את חברת השיא למינים של שלבים מוקדמים יותר בטור הסוקצסיוני, מוצאים כי על פי רוב המינים של חברת השיא הם בעלי כושר תחרות גבוה, כושר הפצה נמוך, גדולים, בעלי ביומסה גבוהה ומאריכי חיים לעומת האחרים.

==ראו גם==
* מין מגדיר
* מין מבדיל

==קישורים חיצוניים==

* 

קטגוריה:אקולוגיה
טקסון

במיון עולם הטבע, טַקסוֹן (בכתב לטיני: taxon, מיוונית: τάξις/taxis, מיקום או סידור; בעברית: יחידת מיון) היא קבוצה שמקבצת את כל האורגניזמים בעלי תכונות משותפות. אומנם לפי הגדרה זו, מיון של טקסון אמור להיות חד-ערכי, אולם ישנם מקרים בהם הטקסונומים חלוקים באשר לסיווג של טקסונים מסוימים, בדרך כלל בשל מחלוקת בנוגע לקריטריונים המאחדים את הטקסון.

הטקסונים מסווגים לעיתים כטקסון טוב (טבעי) או לא טוב (טקסון שאינו טבעי או אמיתי). טקסון טבעי הוא טקסון אשר לכל האורגניזמים המקובצים תחתיו יש מכנה משותף המתבטא בדמיון במקטעי DNA. כיום הטקסונים הפילוגנטיים (ענף / קלייד) נחשבים כאלה. לדוגמה, ללטימריה אב קדמון משותף קרוב יותר לאדם הנבון מאשר לטרוטה, למרות ששניהם דגים. טקסון לא-טבעי הוא טקסון אשר קיים דמיון חיצוני אך לא גנטי.

שם הטקסון, בדרך כלל, מגדיר את השם המדעי, ולכל דרגת מיון קיימת סיומת ייחודית לדרגת המיון. למשל, משפחה בממלכת בעלי חיים תסתיים ב-"idae", ואילו סדרה בממלכת בעלי החיים תסתיים ב-"formes".

==ראו גם==
* זן (טקסונומיה)
* גזע (ביולוגיה)
* עץ פילוגנטי
* מיון עולם הטבע

==קישורים חיצוניים==

* 

==הערות שוליים==

*
קטגוריה:מיון עולם הטבע
מגוון מינים

מגוון מינים (באנגלית: Species diversity) הוא ביטוי מתמטי שמתאר את הקשרים בין עושר המינים לשכיחות המינים בחברה ביולוגית.

כמה מהמשתנים החשובים ביותר שמשפיעים על מגוון המינים הם: אקלים כולל את משתניו ואת יציבותו, גילו הביוטי של השטח הנבדק (כלומר כמה זמן עבר מאז החלו להתיישב בו יצורים מלכתחילה ובאיזה שלב סוקצסיוני נמצא השטח), גודל האזור מתוכו נדגם השטח הנתון, גודלם של היצורים שנדגמו ומשך חייהם, דרכי ההפצה והרבייה של המינים הנדגמים, הרכב המינים בשטחים שכנים, ההפרעות להן נחשף השטח בעבר ובהווה ועוד.

==ראו גם==
*מגוון ביולוגי
*מגוון גנטי

קטגוריה:אקולוגיה
קוסמופוליטיות (ביולוגיה)

[[חולדה חומה, אחת מהחיות המצויות ביותר בעולם היכולה להתרבות בקצב מהיר ביותר.]]
בביוגאוגרפיה, טקסון קוסמופוליטי הוא טקסון בעל תחום תפוצה רחב ביותר, כלומר, טקסון שתפוצתו היא באזורים נרחבים בעולם ולעיתים גם בכל העולם. ברמת המין, קוסמופוליטיות כרוכה על פי רוב גם בטווח אקולוגי רחב ובאמצעים יעילים להפצה למרחק.

מינים קוסמופוליטיים זוכים בדרך כלל למצב שימור "ללא חשש", זאת מאחר שאוכלוסייתם העולמית גבוהה ואינה עתידה להיפגע באופן משמעותי לטווח הקרוב. מספר יצורים ימיים יכולים לנדוד ברחבי העולם כולו, אך עדיין אוכלוסיותיהם יכולות להיפגע באופן מקומי או אף לצנוח בשיטתיות. גם מינים בעלי להקות גדולות יכולות להיפגע מתנאים משתנים, למשל חגבי הארבה, הנפגעים ממחסור במזון ומתים במהירות.

==דוגמאות==
ישנם מעט מינים החיים ברחבי כל הכדור. מינים אלה כוללים, בין השאר את האדם, חיות בית שונות, 3 מכרסמים מצליחים מאוד – עכבר הבית, חולדה חומה וחולדה שחורה. מינים נוספים הם דרור הבית, יונת הבית, בז נודד, תנשמת לבנה, ראשתן גדול-ראש ומיני חופמאים החיים ברחבי כל הגלובוס.

מבין חסרי החוליות ישנם את זבוב הבית, יתושים, דבורת הדבש, פרעושים ומינים שונים של נמלים.

*
קטגוריה:אקולוגיה
יחידת הפצה

בבוטניקה, יחידת תפוצה (באנגלית: Propagule) היא כל חלקי הצמח, שבאמצעותם הוא מפיץ את צאצאיו מצמח האם והלאה. יחידת תפוצה יכולה להיות זרע (למשל של פרג), חלק של פרי (פרסת-סוס), פרי (חמנית), ענף (כנפן) ולעיתים אפילו כל הצמח, כמו במקרה של צמחי גלגל (עכובית הגלגל).

==ראו גם==
* הפצת זרעים

קטגוריה:ערכים שבהם תבנית בריטניקה אינה מתאימה
קטגוריה:מורפולוגיה של צמחים
בנק זרעים

זרעים המאוחסנים בבנק הזרעים WRPIS שב[[ארצות הברית]]
בנק זרעים מאחסן זרעים במטרה לשמר מגוון גנטי, לכן אפשר לראות בו סוג של בנק גנים. לאחסון זרעים סיבות רבות: מטרה אחת היא שמירת גנים הנחוצים למגדלי הצמחים כדי להגדיל את התפוקה, ליצור עמידות למחלות וליובש, להגדיל את הערך התזונתי, לשפר את הטעם ועוד. מטרה נוספת היא שימור המגוון הביולוגי על ידי שמירת מיני צמחים מוגנים או נדירים. צמחים רבים שהיו בשימוש בימים עברו, נדירים היום; בנק הזרעים מאפשר לשמר את ערכם ההיסטורי והתרבותי. אוספי זרעים,  הנשמרים בתנאי טמפרטורה ולחות מבוקרים, מוגנים נגד אסונות טבע, התפרצות מחלות או מלחמות. בנק הזרעים, בדומה לספרייה, מכיל מידע בעל ערך רב על אסטרטגיות שפותחו לצורך המאבק במצוקת הצמחים, מידע בו ניתן להשתמש ליצירת שינויים גנטיים בזרעים קיימים. מרבית הבנקים הללו ממומנים מכספי ציבור והזרעים עומדים לרשותם של חוקרים, לתועלת הציבור

==תפקידיו==
לבנק הזרעים תפקיד חשוב בשיכוך תנודות בצפיפות אוכלוסיות צומח, בהוותו מבלע ליבולים גדולים מעבר לכושר הנשיאה של השטח, ומקור להתחדשות אחרי מחזורי יבול דלים. יש להבדיל בין זרעים שמקורם בבנק הזרעים לכאלו שמקורם ביבול השנה הקודמת. מקצת יבול אותה שנה אכן יכול להיכנס אל בנק הזרעים, אך הסבירות לנביטה אינה גדולה בשל מנגנוני עיכוב נביטה האופייניים למינים במערכת הכוללת בנק זרעים. רוב הצומח החד שנתי אכן מקורו בבנק הזרעים, אך במקרים בהם נמנעה טריפה, יבול השנה שעברה יקדים לנבוט ויהיה בעל יתרון תחרותי ניכר.

==מלאי בנק הזרעים==
במערכת אקולוגית ישנה זרימה מתמדת של זרעים אל בנק הזרעים וממנו. קצב הזרימה נקבע על פי מאפייני המערכת, דוגמת תנועת המצע (חול, לס, קרקעות כבדות), תנובת הצומח ומגוון טורפי הזרעים (מכרסמים, ציפורים, נמלים וחרקים אחרים). גידול בבנק הזרעים נעשה על ידי בעיקר על ידי תנובת הצומח המקומי וכן על ידי יבוא זרעים בצורות שונות (רוח, מים, חיות וכדומה). בנק הזרעים מצטמצם בשתי דרכים - בעיקר בשל נביטת הזרעים אך גם על ידי טריפתם מאחר שטורפי הזרעים מתמקדים ביבול הזרעים הנוכחי יותר מאשר חיפוש ומיצוי תנובות שנים עברו.

בבנק הזרעים נמצאים בדרך כלל זרעים שנוצרו ביותר מעונת רבייה אחת. גילם של הזרעים בבנק הזרעים תלוי בחיוניות של הזרעים ובסוג מנגנון עיכוב הנביטה שלהם. בחלק מהמינים הזרעים שומרים על חיוניות במשך שנים ספורות בלבד (למשל במשפחת הדגניים) אך במרבית המינים מגיעה החיוניות לעשר עד עשרים שנים. יש מינים שהזרעים שלהם שומרים על חיוניות במשך עשרות רבות של שנים ואפילו מאות שנים (בסוג לוטוס, למשל).

== ראו גם ==
* כספת הזרעים הגלובלית של סבאלברד
* ספריית זרעים

==קישורים חיצוניים==

קטגוריה:אקולוגיה של צמחים
קטגוריה:שמירת טבע
קטגוריה:חקלאות בת קיימא
אתר (אקולוגיה)

אתר (Site) הוא שטח קטן שבו, מבחינת האורגניזם, יש תנאים פיזיים אחידים במידה רבה; או שטח קטן שבו הגורמים שמשפיעים על האורגניזם אחידים במידה מרובה והפרטים החיים בו נמצאים באינטראקציה ישירה האחד עם השני ומחלקים ביניהם את אותו מאגר של משאבים. וגם - תחום החיים של פרט בוגר אחד.

קטגוריה:אקולוגיה
קטגוריה:אקולוגיה של צמחים
תחום תפוצה

סקויה הענק]]

[[פוסה באיקלית החיה באגם באיקל. ככל הנראה בעבר מיני פוסה קדומים עלו דרך נהרות שהתייבשו לאגם ואיבדו את היכולת לחזור לים עד שהפכו למין עצמאי.]]
תחום תפוצה (באנגלית: Range) הוא כל התחום הגאוגרפי שבו חי טקסון מסוים; או סך כל המקומות בהם נמצא הטקסון באופן טבעי. אין לבלבל עם מרכז תפוצה של מינים מבויתים או פראיים שונים או עם פיזור של פרטים מעבר לטווח של אוכלוסייה הצפופה הטבעית.

ישנם זנים קוסמופוליטיים בעלי תחום תפוצה רחב וגבוה או יכולת לנדוד ולעבור אזורים רבים מהכדור ולעומתם מינים אנדמיים החיים רק במקומות ספורים. בין שני הניגודים קיימים טווחים רבים, אשר לרוב מקושרים ללוחות היבשה והסביבות הטבעיות בהם ומינים רבים מקושרים ליבשת אחת או שתיים בעלי טווח סביבות מחיה דומות, הכל על פי התאמת המין להישרדות בהם. למשל, תחום התפוצה של צמחים שאינם דורשים תנאים מיוחדים לקיומם ולהתרבותם, יהיה ברוב המקרים רחב יותר מתחום תפוצתם של צמחים בעלי דרישות אקולוגיות (תנאי חיים) מיוחדות.

לעיתים אוכלוסייה של מין מתפצלת באזור חיותו בדרך טבעית בצורה הקרויה התפלגות תפוצה , אשר נוצרת עקב איבוד הקשר של קבוצה של בני המין אל האחרת, מה שגורר היווצרות של מינים חדשים. דבר זה נראה למשל באיי גלאפגוס למינים שונים כמו צבי יבשה ופרושיים.

==תחום תפוצה מקוטע==
תחום תפוצה מקוטע (באנגלית: Disjunct Distribution) הוא תחום תפוצה שאינו רציף, כלומר, תחום שבתוכו יש שטחים גדולים מאוד בהם לא נוכחים בכלל פרטים של הטקסון המדובר או תחום שבו יש אוכלוסיות של הטקסון המבודדות זו מזו בידוד רבייתי. לאורגניזמים שחיים באיים יש לעיתים קרובות תחום תפוצה מקוטע. תחום תפוצה מקוטע נוצר בדרך כלל בגלל התפוצה הגאוגרפית של בית הגידול או בגלל שינויים במבנה הגאוגרפי של תחום התפוצה (למשל נדידת יבשות) או בתנאים הפיזיים בתחום התפוצה (למשל תקופות קרחוניות), בטווח זמנים בקנה מידה גאולוגי. דוגמה למין בעל תחום תפוצה מקוטע היא השיטה המלבינה, אשר חוקרים מאמינים כי זרעיה צפו והגיעו לארץ ישראל דרך הנילוס הקדום.

== קישורים חיצוניים ==

* 

קטגוריה:ביוגאוגרפיה
הפצת זרעים

הפצת זרעים ב[[רוח]]
הפצת זרעים היא פיזור הזרעים על ידי צמח האם. צורות ההפצה ומרחקי ההפצה שונים מצמח לצמח, וקשורים לתנאים הסביבתיים שלהם.

==מבוא==
מרחקי ההפצה הם תכונה אינדיבידואלית של כל מין ומין והטווח שלהם נע בין אלפי קילומטרים (דקל הקוקוס למשל) ועד סנטימטרים ספורים (רקפת) ובמקרים מסוימים קיימת גם הפצה במקום, כלומר הצאצאים נשארים במקום בו חי צמח האם (מוצנית). באמצעות ההפצה מרחיקים ההורים את צאצאיהם מעצמם וזה מזה ובכך, מקטינים את התחרות ביניהם, ומגדילים את התחום בו הם גדלים.
צורות ההפצה מגוונות. החל בהפצה עצמית של הצמח, הפצה באמצעות שימוש בכח הרוח או המים, והפצה על ידי בעלי חיים, מחוץ לגופם של בעלי חיים או בתוך גופם.

==הפצה עצמית ==
פרי ירוקת החמור משחרר את זרעיו בכח סילון נוזלי, כאשר הוא ניתק מהצמח.
לצמחים שונים יש מנגנון עצמי להפצת זרעים. למשל לאפון הבר תרמיל שמתפתל סביב עצמו, מתפוצץ, וזרעיו ניתזים למרחק של מספר מטרים. גם ללוטוס, הפרג, ירוקת החמור, התורמוס והחמצה מנגנונים לפיזור עצמי של הזרעים.

== הפצה באמצעות רוח ==
לצמחים אחרים מנגנונים הנעזרים ברוח כדי לשאת את זרעם למרחק. המנגנונים של נשיאה ברוח הם כנפיות, נזר קרומי וציצית שערות. בין צמחים אלו ניתן למנות את זקן הסב, מכנף נאה, מרור הגינות, טיון דביק ופתילת המדבר. לעיתים יש צמחים שכל גופם מתגלגל על הקרקע בכח הרוח ביניהם ניתן למנות את עכובית הגלגל.

== הפצה באמצעות מים ==
הפצה נוספת היא באמצעות המים. זרעים אלו מסוגלים לצוף במים ולהגיע למרחק. משתמשים במנגנון זה חבצלת החוף (שזרעיה מצופים בשכבת שעם), סירה קוצנית וקוקוס.

== הפצה על ידי בעלי חיים ==
עטלף פרי ניזון מפפאיה ובכך מפיץ את זרעיה בגופו.]]
חלק אחר מהצמחים מופצים על ידי בעלי חיים (זואוכוריה). הפצה זו מתחלקת לשלשה חלקים:
*הפצה תוך גופית (אנדוזואוכוריה) שבו הפרי נאכל והזרע שאיננו מתעכל מופרש. פירות אלו טעימים, בעלי צבעים עזים, ועסיסיים כדי למשוך ציפורים ובעלי חיים אחרים כמו מכרסמים. צמחים מסוג זה הם אלה אטלנטית, אלה ארץ ישראלית, אלת המסטיק, אזדרכת מצויה, פטל, יערה איטלקית, לוף ארצישראלי ועוד רבים. חלק ניכר מפירות הצמחים של החורש הארץ ישראלי צבעם אדום ושחור, מכיוון שצבעים אלו הם צבעים מושכים בעיני ציפורים.
*הפצה חוץ גופית (אפיזואוכוריה) באמצעות התדבקות הזרעים באמצעות מנגנונים שונים לגופו של בעל החיים, כמו קוצים, זיפים או חומרי הדבקה שונים. צמחים מסוג זה הם לכיד הנחלים, שוש קירח ודטורה.
*הפצה חוץ גופית מכוונת (סינזואוכוריה) לצורך אגירה. נעשה בעיקר על ידי נמלים ומכרסמים. זרעים שנאגרים לצורך אכילה, אובדים בדרך או מונבטים במקום האגירה.

==לקריאה נוספת==
* גד פולק, אילנה גרדי ולאה קורן, צומח וצמחים, יחידה 9- הפרח והפרי, הוצאת האוניברסיטה הפתוחה, 1992.

== קישורים חיצוניים ==

* [http://science.cet.ac.il/science/reproduction/repro6.asp הפצת זרעים], אתר מט"ח
* [https://web.archive.org/web/20140807090013/http://matar.ac.il/zmanim/seeds/ הפצת זרעים], אתר מטר
* [http://lib.cet.ac.il/pages/item.asp?item=2127&kwd=1761 ביולוגיה של הפצת פירות וזרעים בחורש הים-תיכוני], אתר מט"ח
* [https://web.archive.org/web/20071108234804/http://www1.snunit.k12.il/heb_journals/allon/129023.html על הבלבול בין האבקה לבין הפצת זרעים], אתר סנונית
* 
* 

קטגוריה:ערכים שבהם תבנית בריטניקה אינה מתאימה
קטגוריה:אקולוגיה של צמחים
רציחות פשוטות

רציחות פשוטות (באנגלית: Blood Simple) הוא סרט הבכורה של האחים כהן. הסרט יצא לאקרנים בשנת 1984.

==תקציר העלילה==

עלילת הסרט מתרחשת בטקסס, כשבעל מסבאה מקומית, ג'וליאן מרטי (דן הדייה), חושד שאשתו, אבי (פרנסס מקדורמנד), מנהלת רומן עם אחד מהעובדים במסבאה.
הוא שוכר בלש פרטי (מ' אמט וולש) שיעקוב אחרי השניים. מרטי מגלה כי חשדותיו התאמתו, וכשהוא מושפל ונבגד הוא מחליט לשכור את הבלש שוב, הפעם כדי לרצוח אותם.
הבלש מעוניין בשכר, אך לא מעוניין לרצוח. הוא מזייף תמונות של הגופות שלהם, ומקבל 10,000 דולר ממרטי על מעשה הרצח שהוא כביכול ביצע. לאחר שקיבל את הכסף, הבלש הורג את מרטי באמצעות האקדח של אבי, ובכך מנקה את עצמו כביכול מהפרשה ומפליל את אבי.

==מקורות==
כמו סרטיהם הבאים של האחים כהן, גם סרט זה מושפע מהפילם נואר ומהספרות הבלשית, כמו גם מהקומדיות המטורפות של שנות השלושים והארבעים.

====השפעות נואריות====
שם הסרט (Blood Simple באנגלית) לקוח משורה בספר "קציר אדום" של דשיל האמט, סופר שהשפיע הרבה על האחים כהן ועל יצירותיהם. הסרט מאופיין במרכיבים נואריים רבים. הן בנרטיב (פאם פאטאל, מוסר דו-ערכי ועלילה מפותלת) והן בהצגתו הוויזואלית (צללים מודגשים, ניגודיות חדה, תאורה עמומה).

====השפעות הקומדיה המטורפת====
רציחות פשוטות שואב פחות מהקומדיות המטורפות מאשר מסרטי הפילם נואר, אולם קו העלילה של הסרט מושפע גם מסוגה זו. רבים רואים בסרט "קומדיית נואר של טעויות" עקב המשקל הרב שיש בו לאירועים קומיים לכאורה, כגון חוסר הבנה בין הדמויות או טעויות בזיהוי, על עיצוב העלילה.

==קישורים חיצוניים==

* 
* [https://web.archive.org/web/20061115045256/http://www.youknow-forkids.com/bloodsimple.htm רציחות פשוטות] באתר האחים כהן

קטגוריה:ערכים שבהם תבנית בריטניקה אינה מתאימה
קטגוריה:סרטי 1984
קטגוריה:סרטים אמריקאיים
קטגוריה:סרטי האחים כהן
קטגוריה:זוכי פרס סאנדנס
קטגוריה:סרטים שהולחנו על ידי קרטר בורוול
ממלכת צמחייה

מפה של ששת ממלכות הצמחייה העיקריות.
ממלכת צמחייה (באנגלית: floristic kingdom) היא אזור גאוגרפי נרחב, שבו מתקיימת חפיפה רבה בין תפוצות שלמות של צמחים ממשפחות וסוגים שונים יחדיו. הממלכות דומות למונחי האזורים הביוגאוגרפים אצל בעלי חיים על בסיס יבשתי או על-יבשתי, כשהתפוצה מתייחסת לצמחייה יבשתית (ולא לאצות).

בתוך הממלכות נמצאים אזורי צמחייה שונים במספר בתי גידול וחלק מהצמחים אנדמיות לאזורים קטנים יותר. המונח הקטן יותר לאזור צמחייה הוא אזור פיטוגאוגרפי.

ישנם מספר אפשרויות חלוקה של ממלכות צמחייה, כשהמקובלת היא שיטת ששת הממלכות של החוקר הבריטי רונלד גוד: ממלכה בוריאלית או הולארקטית (Holoarctic), ממלכה פלאוטרופית (Paleotropic), ממלכה נאוטרופית (Neotropic), ממלכה אוסטרלית (Australian), ממלכת אזור הכף (Capensis) וממלכה אנטארקטית או הולואנטארקטית (Antarctic).

==ראו גם==
*צמחייה

==קישורים חיצוניים==

* 

*
קטגוריה:פיטוגאוגרפיה
סיסטמטיקה

השוואה בין מושגים פילוגנטיים ופנטיים
בביולוגיה סיסטמטיקה או תורת המיון היא חקר מגוון צורות החיים, הן בעבר והן בהווה, והקשרים בין יצורים חיים לאורך זמן. הקשרים מדומיינים כעצים אבולוציוניים (מילים נרדפות: קלדוגרמה, עץ פילוגנטי, פילוגנטיקה). לפילוגניות שני מרכיבים: סדר הסתעפות של הענפים (מראה את הקשרים בין הקבוצות) ואורך הענף (מראה את כמות האבולוציה). עצים פילוגנטיים של מינים ודרגות טקסונומיות גבוהות יותר משמשים לחקר ההתפתחות של תכונות (למשל, מאפיינים אנטומיים או מולקולריים) ותפוצת האורגניזמים (ביוגאוגרפיה). במערכת אחרות, סיסטמטיקה משמשת להבנת ההיסטוריה האבולוציונית של החיים על כדור הארץ.

== ראו גם==
* טקסונומיה (ביולוגיה)
* קלדיסטיקה – מתודולוגיה בשיטתיות
* עץ פילוגנטי – היחסים ההיסטוריים בין שושלות של אורגניזם

==קישורים חיצוניים==

* 

קטגוריה:מיון עולם הטבע
מין מבדיל

מין מבדיל הוא מין של צמח הקיים רק בחברת צמחים מסוימת ולא בשום חברה אחרת, ובכך מבדיל אותה מכל חברה אחרת. מין כזה יכול להיעדר מחלק מהמקומות שתפוסים על ידי החברה, כלומר הוא ייחודי לחברה אך לא הכרחי בה. לדוגמה, פרע אזוביוני הוא מין מבדיל של חברת קטלב מצוי/לוטם שעיר הגדלה על סלעי חוואר בחבל ההר הים-תיכוני של ארץ ישראל. צמח זה אינו גדל בשום חברה אחרת וגם בחברה זו לא תמיד ימצא.

==ראו גם==
* מין מגדיר

קטגוריה:פיטוגאוגרפיה
מין מגדיר

[[אלון מצוי]]
[[אלה ארצישראלית]]
מין מגדיר הוא מין של צמח (או שניים) שעל שמו נקראת חברת הצמחים. מין זה יהיה תמיד הנפוץ ביותר מבין המינים ששייכים לצורת החיים הגדולה ביותר האופיינית לחברה והבונה את נוף הצומח של החברה. מין מגדיר יהיה תמיד נוכח בחברה. דוגמה - חברת החורש הנפוצה ביותר בארץ ישראל נקראת חברת אלון מצוי/אלה ארצישראלית, על שמם של שני מיני העצים הנפוצים בה ביותר. שני עצים אלה נמצאים כמינים מלווים גם בחברות אחרות.

==ראו גם==
* מין מבדיל

קטגוריה:פיטוגאוגרפיה
מרדכי שנהבי

שנהבי, [[1926, ביתמונה, הספרייה הלאומית]]
הנצחת מרדכי שנהבי בירושלים בכניסה לחניון על שמו
מרדכי שנהבי (אלפנביין) (וולוצ'יסק שבגליציה באימפריה הרוסית, כיום אוקראינה; 13 בספטמבר 1900 - ישראל 13 בפברואר 1983) היה ממייסדי השומר הצעיר וראשון חבריו בארץ ישראל, מראשוני העלייה השלישית, מראשי גדוד שומריה, יוזם הקמת המוסד החינוכי הראשון של "השומר הצעיר" - שומריה (במשמר העמק), ממקימי התעשייה הקיבוצית בשנות ה-30 (בית החרושת "נעמן" ללבנים שנועד לספק את הצורך של היישוב הגדל בחומרי בנייה, 1939), מהוגי רעיון יד ושם ומנהלו הראשון.

== לקריאה נוספת ==
* דוד זית, "החולם והמגשים - פרקי חייו של מרדכי שנהבי, חלק ראשון", הוצאת יד יערי, ב'מערכת' קיבוץ דליה, 2006
*יזהר בן-נחום, פרקי חייו של מרדכי שנהבי - חלק ב, הוצאת יד יערי, יצא לאור במהלך 2010
*מוטי זעירא, "איש אהבות, סיפור חייו של יהושע ברנדשטטר", הוצאת יד בן צבי, 2006
* בלה גוטרמן, ונתתי להם יד ושם: 60 שנות הנצחה, תיעוד, מחקר וחינוך, ירושלים: יד ושם, 2013

== קישורים חיצוניים ==

* פרטים על מרדכי שנהבי ב
* 
* 
* [https://web.archive.org/web/20150721183449/http://www.kibbutz.org.il/itonut/2006/shonot/060406_shenhavi.htm האיש שלא היה], אורה ערמוני מראיינת את דוד זית על מרדכי שנהבי
* 
* 
* [https://www.yadvashem.org/odot_pdf/Microsoft%20Word%20-%204843.pdf זכר חלום לברכה: מרדכי שנהבי ורעיונות ההנצחה הראשונים של השואה בארץ-ישראל -1942 1945], מולי ברוג, יד ושם: קובץ מחקרים, ל, דוד זילברקלנג (עורך), יד ושם, תשס"ב, עמ' 270-241.
* [https://www.yadvashem.org/he/about/former-chairmen/mordechai-shenhavi.html על שנהבי] באתר יד ושם

==הערות שוליים==

קטגוריה:בוגרי השומר הצעיר
קטגוריה:אנשי העלייה השלישית
קטגוריה:משמר העמק: אישים
קטגוריה:ראשי יד ושם
קטגוריה:אישים הקבורים במשמר העמק
קטגוריה:בית אלפא: אישים
קטגוריה:ישראלים שנולדו ב-1900
קטגוריה:ישראלים שנפטרו ב-1983
אבולוציה מתבדרת

אבולוציה מתבדרת אצל [[פרושי דרווין]]
אֵבוֹלוּצְיָה מִתְבַּדֶּרֶת, או אֵבוֹלוּצְיָה מִסְתַּעֶפֶת, היא תהליך אבולוציוני, שבמהלכו נוצרות תכונות מאוד שונות ביצורים שמוצאם משותף. אבולוציה מתבדרת נוצרת כשעל אוכלוסיות שונות של אותו מין פועלים לחצי ברירה מאוד שונים; או כשתהליכים אקראיים משמרים תכונות שונות באוכלוסיות שאינן מכליאות ביניהן ישירות, ונוצר סחף גנטי.

לדוגמה, גפיים של בעלי חוליות הם תוצר של אבולוציה מתבדרת. על אף מוצאן המשותף, המבנה שלהן והשימוש שלהן שונה ממין למשנהו. ניתן לזהות אבולוציה מתבדרת גם במאפיינים של ביולוגיה מולקולרית. למשל, אפשר לזהות חלבון או סדרה של חלבונים שעברו שינוי וקיבלו תפקידים שונים במהלך האבולוציה, למרות מקורם המשותף. 

כוחות הפועלים על אוכלוסיות של מין אחד הגורמים ליצירה של מספר מופעים או מספר אפשרויות של אותה תכונה, כאשר תוצר הרבייה של אוכלוסיות אלה, המכיל תכונות של שתי האוכלוסיות, מותאם פחות לסביבה. הכשירות של אותו הפרט בן הכלאיים של שתי האוכלוסיות ירודה לעומת הכשירות של פרט "טהור" בעל תכונות הזהות לתכונות של אחת האוכלוסיות. 

== ראו גם ==
* אבולוציה מתכנסת
* חשיבה מסתעפת

==קישורים חיצוניים==

קטגוריה:אבולוציה
צומח (פיטוגאוגרפיה)

צומח מגוון באלסקה
צוֹמֵחַ (באנגלית: Vegetation) פירושו מראה חבל ארץ מבחינת נוף הצומח השולט בו, המינים העיקריים הבולטים בנוף, והחברות העיקריות.

מושג הצומח שונה מנוף צומח, בכך שהוא מגדיר לא רק את מראה השטח מבחינת הצמחים שבו, אלא גם מינים מסוימים וחברות מסוימות. לכן, צומח הוא ביטוי לא רק של תנאים פיזיים ושל היסטוריה של הפרעות; אלא גם של תנאים ביוטיים (הנובעים מהמינים הנוכחים) והיסטוריה בוטנית.

==ראו גם==
*צמחייה

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אקולוגיה
קטגוריה:פיטוגאוגרפיה
בולניסי

בּוֹלניסי (בגאורגית: ბოლნისი) היא עיירה בנפת בולניסי שבמחוז כארתלי תחתית בגאורגיה. בעלת אוכלוסייה לא גאורגית גדולה. בתקופת התפוררות ברית המועצות, בשנת 1989, מנתה אוכלוסיית העיר 14,889 איש, אולם מספר תושביה פחת ועומד כיום על 8,958 איש בלבד.
== היסטוריה ==
[[קרב בולניסי, 1227]]
העיר נוסדה בשנת 1818 על ידי קבוצה של 95 גרמנים משפחות משוואביה שבגרמניה, ונראה על ידם בשם קתריננפלד (Katharinenfeld). לאחר כיבוש העיר על ידי הצבא האדום בשנת 1921, הוחלפה שמה ללוקסמבורג (Luxemburg), על שמה של גרמניה קומוניסטית, רוזה לוקסמבורג. בשנת 1941 כל צאצאי הגרמנים שלא היו נשואים לגאורגים הוגלו לסיביר ולקזחסטן. בשנת 1944 הוחלף שמה לבולניסי.

החקלאות היא בעיקרה אגררית עם יצוג נכבד ליקבים, מבשלות שכר וכריית זהב בכפר רטוואני.

בבולניסי נמצאים הכנסיות הנוצריות הוותיקות של גאורגיה. אחת הדוגמאות לכנסייה מימי הביניים המוקדמים היא הבזיליקה הגדולה ביותר של אותה תקופה, כנסיית בולניסיס סיוני (סיוני - ציון בעברית ובתרגום חופשי "כנסיית ציון של בולניסי"). הכנסייה הזו היא מן המאה החמישית (478–493) וכוללת מוטיבים משותפים לכנסיות סוריות של אותה תקופה, וכן גם מאפיינים פגאניים מקומיים בציורי הקיר. הגג המקורי חסר והוא הוחלף בכיסוי מודרני.

==קישורים חיצוניים==

* [https://web.archive.org/web/20071018232746/http://www.monument.ge/picture/pict/index.php?list=bolnisi תמונות עתיקות של בולניסי]

== הערות שוליים ==

בולניסי
קטגוריה:קווקז: יישובים
קטגוריה:כארתלי
קטגוריה:יישובים שהוקמו ב-1818
אינטונציה (בלשנות)

אִינְטוֹנַצְיָה (בעברית: הַנְגָּנָה) היא שינוי גובה הצליל בזמן הגיית משפט או צירוף תחבירי, על פי תבנית הנגנה, הנושאת משמעות תחבירית-פרוזודית-פרגמטית: שאלה, חיווי סופי (כלומר שהדובר סיים את דבריו), חיווי המשכי (כלומר שהדובר צפוי להמשיך), בקשה, גערה וכיוצא באלה.

אינטונציה שונה מטון בשפה טונאלית (למשל השפות הסיניות או סַנְגּוֹ): טון הוא שינוי בגובה הצליל לאורך תנועה, הברה או מילה, והוא נחשב פונמה, כלומר עשוי לשנות את משמעות המילה. בניגוד לטון, אינטונציה היא שינוי גובה הצליל לאורך אתר תחבירי, בדרך כלל רחב יותר, כמו משפט או צירוף תחבירי, ולא לאורך פונמה או הברה.

כשמדובר בשפת סימנים, המונח אינטונציה מתייחס לתנועות ולהבעות הפנים שמבצע הדובר, וממלאות את תפקידה של האינטונציה בשפות מדוברות, כלומר קובעות שהמשפט שסומן כולל את המאפיינים הפרגמטיים-פרוזודיים שצוינו לעיל.

==ראו גם==
* פרוזודיה
* טון (בלשנות)

==קישורים חיצוניים==
* 

== הערות שוליים ==

קטגוריה:בלשנות
קטגוריה:אמצעים רטוריים
תרביח'א

תרביח'א (בערבית: تربيخا) היה כפר ערבי, שיעי, בגליל המערבי לפני קום מדינת ישראל.

== אטימולוגיה ==
היישוב נבנה על בסיס היישוב הצלבני, שנקרא (במסמכים כתובים בלטינית): Tarrebresca.<ref></ref> 

== היסטוריה ==
בצד הדרומי של הכפר נמצאו שלושה סרקופגים, ברכת מים "חצי עגולה", בורות מים וקברים עתיקים - חצובים בסלע.<ref></ref> 

הכפר, כמו כל האזור, עברו לשליטת האימפריה העות'מאנית בשנת 1517. הכפר בנהיה (הנפה) של תבנין תחת המחוז (ליווא) של צפת, וגרו בו 88 תושבים. 

בסוף המאה התשע-עשרה תואר הכפר כבנוי מאבן ושוכן על רכס. האוכלוסייה הוערכה כ-100תושבים שחיו מגידול זיתים.<ref></ref> בתקופה זו הייתה תרביח'א חלק ממחוז ביירות. 

==== לאחר מלחמת העולם הראשונה ====

הכפר היה אחד משבעה כפרים מתואליים בגליל שאי הבהירות לגבי מעמדם ומעמד תושביהם לאחר סיום המערכה על סיני וארץ ישראל במלחמת העולם הראשונה, משום המחלוקת על תיחום שטחי המנדט הבריטי והמנדט הצרפתי בצפונה של ארץ ישראל, הוסרה, עם אשרורו של הסכם ניוקומב-פולה האנגלו-צרפתי ב-1924 על ידי חבר הלאומים בו נקבע שהכפרים בשטח ארץ ישראל המנדטורית. הכפר נכלל בשטח ההמחוז הצפוני - עכו.

בכפר היו שני מסגדים ובמפקד האוכלוסין המנדטורי מ-1931 נמנו בו כ-150 בתים.
בשנת 1938 נפתח בכפר בית ספר יסודי לבנים.

בשנת 1945 מנתה אוכלוסיית הכפר 1,000 נפש ושטח היה 18,563 דונם, שמתוכם: הכפר עצמו היה בנוי על 112 דונם, שטח מעובד היה 3,823 דונם והיתר, רוב השטח - 14,628 דונם, היו אדמות בּוּר.<ref></ref>

האוכלוסייה ושטחי האדמה כוללים את השטחים והאוכלוסייה של הכפרים "נבי רובין" ו"סורוח" שהיו צמודים לתרביח'א. במקום הוקמה מצודת טגארט, מדגם מצדית, במסגרת סלילת כביש הצפון והקמת גדר הצפון בעת המרד הערבי הגדול. 
{| class="wikitable"
|}

==== לאחר מלחמת העצמאות ====
במלחמת העצמאות, ב-30 באוקטובר 1948, הכפר נכבש, במסגרת מבצע חירם, על ידי גדוד 91 מחטיבה 9 ויושביו עזבו ללבנון.מפה משנות ה-40 של תרביח'א והאזור (עם שכבה מעודכנת)
בשנת 1949 רוב בתי הכפר נהרסו והוקם מושב שומרה. נשארו רק כ-20 בתים מקוריים והם משמשים כיום את תושבי המושב.

בשנת 1994 העניקה לבנון לפליטי הכפר ולצאצאיהם אזרחות לבנונית.<ref></ref>

במרץ 2005 אישרה ממשלת לבנון לתושבי הכפר להקימו מחדש על אדמותיהם בשטח לבנון, אותם עיבדו ללא הפרעה מ־1948.

==ראו גם==
* שבעת הכפרים

==קישורים חיצוניים==

== הערות שוליים ==

קטגוריה:מתואלים
קטגוריה:הגליל המערבי
קטגוריה:הגליל העליון: קהילות ויישובים ערביים שנחרבו במלחמת העצמאות
T-38 טאלון

T-38 בשירות נאס"א
T-38 טאלון (Talon) הוא מטוס אימונים סילוני דו־מנועי על־קולי, שפותח עבור חיל האוויר האמריקאי בסוף שנות ה־50 של המאה ה־20 על ידי חברת נורת'רופ. המטוסים הראשונים נכנסו לשירות במרץ 1961.

המטוס נחשב מוצלח מאוד, אמין, זול ופשוט לתחזוקה, בעל ביצועים טובים ובטוח מאוד. כתוצאה מכך, הוא עדיין נמצא בשימוש בחיל האוויר האמריקאי, וכן בסוכנות החלל האמריקאית.

== היסטוריה ==
באמצע שנות ה־50 החלה נורתרופ לתכנן מטוס קרב קל ומהיר (שהפך בסופו של דבר ל־F-5 פרידום פייטר), ולצידו מטוס אימונים על קולי שהתבסס עליו. אב הטיפוס הראשון טס ב־10 באפריל 1959, תחת הכינוי YT-38. לאחר שנבדקו שני סוגי מנועים, נחתם חוזה עם חיל האוויר האמריקאי, וכאמור, המטוס נכנס לשירות ב־1961 בבסיס חיל האוויר רנדולף. הייצור הופסק בתחילת 1972, לאחר ש־1,187 מטוסים יוצרו. המטוס משמש בחיל האוויר האמריקאי כיום כמטוס אימונים מתקדם לתלמידי טייס המיועדים למטוסי קרב. הוא משמש גם כמטוס אימונים בסינגפור, טיוואן, גרמניה ופורטוגל. בנוסף, חיל הים האמריקאי מפעיל לפחות שלושה מטוסי טאלון בבית הספר לטייסי ניסוי שלו, וחברת בואינג מפעילה מספר מטוסים כמטוסי מרדף. 

למטוס יש שלוש גרסאות עיקריות: T-38A הייתה הגרסה הראשונה שנמסרה לחיל האוויר האמריקאי. T-38B היא גרסה המצוידת בכוונת תותח ואפשרות להתקנת תותח, פצצות אימונים או רקטות. הדגם האחרון, T-38C טאלון II נכנס לשירות ב־2001. דגם זה היה מורכב משלדות ישנות שהורכבו עליהן מערכות אלקטרוניות חדישות - קוקפיט זכוכית ותצוגה עילית. בנוסף, שופר המנוע כך שיהיה אמין יותר וקל יותר לתחזוק, ובעל דחף גדול יותר. בואינג זכתה בשני חוזים לשיפור מערכות האויוניקה של המטוס בשנת 1996 ובשנת 2002. התעשייה האווירית נבחרה על ידי בואינג כקבלן משנה ראשי לפרויקט. המטוס מתוכנן להמשיך לשרת עד 2020. 

המטוס משרת כיום בבית הספר לטייסי ניסוי בבסיס חיל האוויר אדוארדס. פיקוד הציוד של חיל האוויר משתמש במטוס לבדיקת מערכות נשק ואלקטרוניקה חדשות. טייסים מרוב חילות האוויר של נאט"ו מתאמנים על T-38A בבסיס חיל האוויר שפרד בטקסס, כחלק מתוכנית אימוני הטייסים המשותפת האירו-נאט"ו. פיקוד החינוך והאימונים של חיל האוויר משתמש במטוסי T-38B לאימון טייסים המיועדים למטוסי F-16, F-15, B-1, A-10, F-111 ו־F/A-22. גם פיקוד הקרב של חיל האוויר של ארצות הברית עושה שימוש במטוסי T-38A. נאס"א משתמשת במטוס כמטוס אימונים לאסטרונאוטים, וכן למרדף אחרי מעבורת החלל בזמן הנחיתה, או כמטוס ליווי לטיסות ניסוי במרכז מחקרי הטיסה ע"ש דריידן.

== מבנה ==
המטוס מצויד בשלושה כני נסע, מתוכם גלגל הכן הקדמי ניתן לניהוג. תא הטייס מדוחס אוויר וממוזג, ובו שני מושבים שבהם כיסאות מפלט המצוידים ברקטות. מושב המדריך, היושב מאחורי הטייס, מוגבה ב־25 ס"מ כדי לאפשר לו שדה ראייה רחב. הטייס והמדריך מופרדים במחיצה שקופה, ומקושרים עם מערכת קשר פנים ועם רדיו UHF. לכל איש צוות יש חופה נפרדת, הניתנת להשלכה במקרה חירום.

הכנפיים משוכות לאחור, והגוף בעל מבנה זורם. שתי מערכות הידראוליות עצמאיות מפעילות את משטחי הניהוג של המטוס. הגה הגובה מתפקד כמשטח ניהוג הנע ביחידה אחת, ולא מפוצל לכנף ומשטח. תדלוק ובדיקות לפני הטיסה קלים מאוד לביצוע. הטאלון נדרש למסלול של 695 מטרים בלבד כדי להמריא, ויכול להגיע מגובה פני הים לגובה 9,068 מטרים תוך דקה אחת. המנועים מצוידים במבער אחורי.

== קישורים חיצוניים ==

* http://www.warbirdalley.com/t38.htm
* [http://www.af.mil/AboutUs/FactSheets/Display/tabid/224/Article/104569/t-38-talon.aspx אתר חיל האוויר האמריקאי]
* [http://www.fas.org/man/dod-101/sys/ac/t-38.htm פדרציית המדענים האמריקאים]

קטגוריה:מטוסי אימון
9M117 בסטיון

הטיל בסטיון. השמאלי ביותר 100 מ"מ לטנקים, האמצעי שקסנה 115 מ"מ לטנק T62הטיל בסטיון. השמאלי ביותר 100 מ"מ לטנקים, האמצעי שקסנה 115 מ"מ לטנק T62, הימני 100 מ"מ לBMP3
הטיל בסטיון. במרכז 100 מ"מ לBMP3 מימין טיל מחוץ לתרמיל הפגז
9M117 בסטיון (כינויו בקוד דיווח נאט"ו: AT-10 Stabber) הוא טיל נ"ט דור ב' רוכב קרן לייזר משוגר קנה מתוצרת ברית המועצות ורוסיה.

גרסת הבסיס של הטיל מיועדת לשיגור מקנה בקוטר 100 מ"מ של טנקי T-55 AMV, אך קיימות גרסאות המותאמות לשיגור מנגמ"שי BMP-3. 

גרסת 9M117M (כינויו ב נאט"ו: AT-10M) כוללת ראש נפץ כפול ("טנדם") בעל חדירות שריון 600 מ"מ אחרי מיגון ריאקטיבי.

לגרסה 9M117M1 ראש נפץ כפול בעל חדירות מוגדלת (750 מ"מ אחרי מיגון ריאקטיבי) וטווח מוגדל (100-6,000 מטר).

"9K118 שקסנה" היא גרסה המיועדת לשיגור מקנה טנקי T-62 בעלי קוטר של 115 מ"מ. הטיל זהה ל-9M117. המערכת קיבלה את קוד דיווח נאט"ו: AT-12 Swinger.

== קישורים חיצוניים ==

קטגוריה:טילים נגד טנקים רוסיים וסובייטיים
קטגוריה:טילים נגד טנקים מהדור השני
117

== אירועים ==
* 117 - תחילת בניית הפנתאון ברומא

== נולדו ==
* אייליוס אריסטידס, נואם, היסטוריון ופילוסוף יווני (נפטר ב-181)

== נפטרו ==

== לוח שנה ==

==קישורים חיצוניים==
שנת שלושת הקיסרים

שנת שלושת הקיסרים (בגרמנית: Dreikaiserjahr) הוא כינוי לשנת 1888. שנה שבה שלטו בקיסרות הגרמנית שלושה קיסרים בזה אחר זה.

עד 9 במרץ שלט במדינה הקיסר וילהלם הראשון. פרידריך השלישי, בנו, ירש אותו במותו. פרידריך בעצמו שלט 99 ימים בלבד עד 15 ביוני, אז נפטר ממחלת הסרטן. בתקופת שלטונו הקצרה הוא כבר היה מאוד חולה, לא יכול היה לדבר ונאלץ לתקשר באמצעות כתיבה. לאחר מותו של פרידריך ירש אותו בנו, וילהלם השני, ששלט במדינה עד התמוטטות האימפריה ב-9 בנובמבר 1918.

בגרמניה של ימינו, ילדי בתי הספר זוכרים את שנת שלושת הקיסרים על ידי המשפט: "drei Achten, drei Kaiser" ("שלוש 'שמונה' (1888), שלושה קיסרים").
<div style="text-align: center;">
<gallery>
קובץ:Wilhelm1.jpg|וילהלם הראשון
קובץ:FriedIII.jpg|פרידריך השלישי
קובץ:Wilhelm II. (Deutsches Reich) im Couleur des Corps Borussia Bonn (farbig).jpg|וילהלם השני
</gallery>
</div>
==ראו גם==
* שנת חמשת הקיסרים
* שנת ארבעת הקיסרים (באימפריה הרומית)

קטגוריה:גרמניה: היסטוריה
קטגוריה:האימפריה הגרמנית
קטגוריה:1888
גוסטב ברגמן

גוסטב ברגמן (בגרמנית: Gustav Bergmann; ) היה מתמטיקאי, פילוסוף, פסיכולוג ומשפטן יהודי-אמריקאי יליד אוסטריה, חבר החוג הווינאי. ברגמן טבע את הביטוי "המפנה הלשוני".<ref>Gustav Bergmann: Logic and Reality. Madison 1964.</ref>

==ביוגרפיה==
ברגמן, יליד בווינה, למד מתמטיקה באוניברסיטת וינה, ושם זכה לתואר דוקטור ב-1928. עוד במהלך עבודת הדוקטורט שלו סייע לאלברט איינשטיין במחקריו. בתקופה זו הוזמן ברגמן לפגישות החוג הווינאי, דבר שהביא להשתלבותו בזרם הפוזיטיביזם הלוגי. תוך שימוש בשיטות הניתוח הפילוסופי שנגזרו מאלו של מור, קרנפ ו-ויטגנשטיין המוקדם, שאף ברגמן לפתור את בעיות הפילוסופיה על ידי דיון לא פורמלי ב"שפה האידיאלית" שמאפייניה יצביעו על המבנה הבסיסי של המציאות. כלומר, כאונטולוג, הוא שאל: "מה חייב להימצא כדי שנוכל ליצור את השפה האידיאלית שבה ניתן יהיה לבטא את הכול בבהירות?"

עליית הנאציזם טמנה בחובה איום של ממש על ביטחונו של ברגמן, וב-1938 היגר לארצות הברית. ב-1940 שימש תחילה כמרצה זוטר באוניברסיטת איווה, ובהמשך קיבל קביעות. הוא פרש ב-1974, אך המשיך ללמד פסיכולוגיה ולעסוק בפילוסופיה עד לפטירתו ב-1987.

==עבודות עיקריות==
<div style="direction: ltr;">
* The Metaphysics of Logical Positivism New York: Longmans, Green & Co. 1954. Second edition: Madison, University of Wisconsin Press, 1967.
* Philosophy of Science Madison: University of Wisconsin Press 1957.
* Meaning and Existence Madison: University of Wisconsin Press 1959.
* Logic and Reality Madison: University of Wisconsin Press 1964.
* Realism: A Critique of Brentano and Meinong Madison: University of Wisconsin Press 1967.
* New Foundations of Ontology Madison: University of Wisconsin Press 1992. Edited by William Heald
</div>.

==קישורים חיצוניים==

* 

== הערות שוליים ==

קטגוריה:מתמטיקאים יהודים אוסטרים
קטגוריה:מתמטיקאים יהודים אמריקאים
קטגוריה:פילוסופים יהודים אוסטרים
קטגוריה:פילוסופים יהודים אמריקאים
קטגוריה:פילוסופים של המאה ה-20
קטגוריה:פילוסופים של הלשון
קטגוריה:פוזיטיביזם לוגי
קטגוריה:בוגרי אוניברסיטת וינה
קטגוריה:וינה: אישים
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1906
קטגוריה:אמריקאים שנפטרו ב-1987
גאלפסטרים אירוספייס

גאלפסטרים אירוספייס קורפוריישן (באנגלית: Gulfstream Aerospace Corporation) היא יצרנית מטוסים אמריקנית הפועלת כיחידה של ג'נרל דיינמיקס מאז 2001. ממוקמת בסוואנה, ג'ורג'יה, ארצות הברית. היקף המכירות של החברה הוא מעל 2,000 מטוסים מאז 1958.

==היסטוריה==
המטוס הראשון שנקרא גאלפסטרים היה הגראמן גאלפסטרים 1, בעל שני מנועי טורבו-פרופ, מתוצרת גראמן. הצלחת תוכנית זו הובילה לפיתוחו של מטוס המנהלים הסילוני גראמן גאלפסטרים 2.

ב-1978 מכרה גראמן את גאלפסטרים לאמריקן ג'ט אינדסטריז שבבעלות אלן פולסון, ששינה את שם החברה לגראמן אמריקן. רכישת תוכנית האיירו קומנדר מרוקוואל השלימה את גיבושה של גאלפסטרים אירוספייס החדשה. ב-1985 קרייזלר רכשה את גאלפסטרים תמורת 637 מיליון דולר, כשפולסון נשאר אחראי, אך כמה שנים מאוחר יותר חבר פולסון לטד פורסטמן ושותפיו לרכוש את החברה בחזרה.

ב-1999 רכשה ג'נרל דיינמיקס את גאלפסטרים מחברת ההשקעות הפרטית פורטסמן ליטל.
===שיתוף פעולה עם התעשייה האווירית===
במאי 2001 רכשה גאלפסטרים את חברת "גלקסי אירוספייס" של התעשייה האווירית לישראל ומשפחת פריצקר. "גלקסי אירוספייס" ייצרה שני דגמים של מטוסי מנהלים, מטוס ה"גלאקסי" וה"אסטרה-SPX" שפותחו בישראל. ביוני 2001 הודיעה ג'נרל דיינמיקס בסלון האווירי בפריז כי לא תשתמש יותר בשמות מותגי המטוסים של גלאקסי, אלא תשתמש בשמות מותגים של מוצרים שלה. ה"גלאקסי" שווק תחת השם "גאלפסטרים-200", וה"אסטרה-SPX" שווק תחת השם "גאלפסטרים-100". פסי הייצור של שני המטוסים המשיכו לפעול בתעשייה האווירית כקבלן משנה ראשי.

ב-3 במאי 2005, בוצעה בהצלחה טיסת בכורה למטוס המנהלים חדש, "גאלפסטרים-G150". מטוס, מקטגוריה בינונית שיכול להטיס שמונה נוסעים, שפותח ויוצר בתעשייה האווירית עבור גאלפסטרים.

באוקטובר 2009, חשפה גאלפסטרים והתעשייה האווירית מטוס מנהלים חדש ה"גאלפסטרים-G280".

בנובמבר 2018, הודיעה התעשייה האווירית כי בעקבות הפסדי עתק בתחום מטוסי מנהלים, היא שוקלת להפסיק את הייצור, אך לבסוף הוחלט לחדש את החוזה עם גאלפסטרים ולהשקיע בפיתוח דגם חדש, עקב חשיבות פעילות ייצור מטוסים בחברה, בכדי להמשך להיות בחזית הטכנולוגיה בתחום התעופה.

==סוגי מטוסים מן העבר==
*גראמן גאלפסטרים 1, מטוס מנהלים בעל שני מנועי טורבו-פרופ
*גראמן גאלפסטרים 2, מכאן והלאה כל מטוסי גאלפסטרים הם מטוסי מנהלים בעלי שני מנועי סילון
*גאלפסטרים 3
*גאלפסטרים 4
*גאלפסטרים 5
*סוחוי-גאלפסטרים S-21, תכנון של מטוס מנהלים סילוני על-קולי
*גאלפסטרים אמריקן AA-1C לינקס ו-T-קאט
*גאלפסטרים אמריקן AA-5B טייגר
*גאלפסטרים אמריקן GA-7 קואגר
*גאלפסטרים G100, במקור מטוס האסטרה SPX של התעשייה האווירית
*גאלפסטרים G150, פיתוח המבוסס על האסטרה SPX של התעשייה האווירית
*גאלפסטרים G200, המבוסס על הגלקסי של התעשייה האווירית

==סוגי מטוסים עכשוויים==
כיום (2019), מייצרת גאלפסטרים חמישה דגמים של מטוסים פרטיים:

* גאלפסטרים G280, המבוסס על הגאלפסטרים G200 ומיוצר ברובו בתעשייה האווירית.
*גאלפסטרים G350/G450, המבוסס על הגאלפסטרים 4-SP
*גאלפסטרים G500/G550, המבוסס על הגאלפסטרים 5
*גאלפסטרים G650 (ביצע טיסת בכורה ב-2009 ונמכר לראשונה ב-2012)

==קישורים חיצוניים==

*

== הערות שוליים ==

קטגוריה:יצרני מטוסים אמריקאיים
זאב גלר

זאב גלר (1922 - 14 במאי 1982) היה ראש עיריית כפר סבא בשנים 1965–1982.

==ביוגרפיה==
זאב גלר נולד בסטניסלבוב (שהייתה אז בפולין) ב-1922 ובגיל 14 עלה לארץ ישראל עם הוריו, אחיו ואחיותיו.

כשהיה זאב בן 15, נרצח אחיו הבכור, , על ידי ערבים (היישוב משמר השלושה נקרא על שמו ועל שם שניים מחבריו שנרצחו). בשנת 1939 החל לעבוד במועצת כפר סבא כעובד זוטר. בגיל 18 התגייס לצבא הבריטי, בו שירת חמש שנים. הוא הוצב במצרים ובאיטליה, שירת בבריגדה היהודית, נפגש עם פליטי שואה באירופה ובין היתר פעל בארגון הבריחה בברלין <ref></ref>. בהמשך, הוא פעל לקליטתם בארץ ישראל. בשנת 1945, עם סיום שירותו בבריגדה, חזר לארץ ישראל ולעבודתו במועצה המקומית של המושבה כפר סבא.

במלחמת העצמאות שירת בחטיבת עודד ולאחר המלחמה נתמנה למזכיר המועצה, תפקיד בו כיהן במשך 17 שנה. בשנת 1961 יצא לבקשת משרד הפנים להדריך את פקידי המועצה בירוחם. במשך מספר שנים מילא גם את תפקיד מנהל מחלקת החינוך בהתנדבות, תוך סירוב לקבל תשלום על העבודה הנוספת.

בשנת 1965, כאשר פרש ראש העירייה, מרדכי סורקיס, ממפא"י ועבר לרפ"י, נבחר זאב גלר להיות מועמד מפא"י לראשות העירייה. בבחירות זכה המערך בראשותו ל-6 מתוך 13 מנדטים, והפך לראש העירייה השני של כפר סבא, בראש קואליציה של המערך עם נציג מפ"ם. גלר כיהן בתפקיד ראש העיר במשך 17 שנה, עד יומו האחרון בשנת 1982, בהיותו בן 60, עת לקה בדום לב במהלך ישיבה של העירייה.

נוסף על תפקידו כראש עיר כיהן כיו"ר אגודת לב אל לב לקידום מכון הלב של בית החולים מאיר וכיו"ר קרן שושנה ספיר.

== פועלו כראש עיר ==
גלר דאג לתכנון ארוך טווח. בשנת פטירתו, 1982, היו מונחות במגירות העירייה תוכניות אב עד לשנת 2000. בחזונו ראה כיצד העיר הולכת ומתפתחת מזרחה, ועשה רבות לביזורה של העיר ולאינטגרציה חברתית.
במהלך כהונתו כראש עיר הטביע גלר את חותמו בחינוך ילדי העיר - בשנים אלו הוקמו פנימיות תיכוניות, חטיבות ביניים ושורה של בתי ספר בכל אזורי העיר.

בתקופת כהונתו כראש עיר, נבנה היכל התרבות ויד לבנים, שתוכנן על ידי קודמו - מרדכי סורקיס והוא נחנך על ידי גלר, בתחילת שנות השבעים.

גלר הקים את המרכזים הקהילתיים בשכונות יוספטל וקפלן, תכנן את שדרות בן-יהודה, ופעל להקמת תשתית רחבה למערכת חינוך וכן להקמת אזור תעשייה מתקדם.

גלר נודע כמי ששילב חזון ויכולת ביצועית עם אנושיות חמה, מסירות ודאגה רבה. דלתו תמיד הייתה פתוחה לכל תושב, והוא דאג לפתור את בעיות התושבים הן ברמת הכלל והן ברמת הפרט. זאב גלר נהג להיפגש עם תושבים חדשים לשיחת היכרות, מדי שבוע ביקר את המאושפזים במחלקות השונות של בית חולים מאיר, התנדב במשמר האזרחי, והקדיש זמן רב לביקור במוסדות העירייה כגון מתנ"סים, סיפריות, גני ילדים ובתי ספר.

במהלך מלחמת ששת הימים שלח גלר את עובדי עירית כפר סבא לסייע לפליטי קלקיליה ששהו בוואדי ליד טולכרם. עם זאת, הוא פעל למנוע את חזרת התושבים אל קלקיליה בגלל הבעייתיות הביטחונית. לאחר שדעתו לא נתקבלה, פעל ליצירת קשרים עם עיריית קלקיליה ואלו נמשכו עד שנת 1976, עת נבחר בקלקיליה ראש עיר לאומני.

== הנצחה ==
על שמו בכפר סבא, מתנ"ס, גן ציבורי, רחוב (מולדת ששמו הוסב לרחוב גלר), קריית חינוך, אשר כוללת 3 מתוך 5 חטיבות הביניים בכפר סבא, בית ספר יסודי ומספר גני ילדים.

רעייתו, טובה גלר הקימה לזכרו קרן לעידוד ההתנדבות בקהילה, המעניקה מדי שנה את "פרס גלר" למתנדבים במסגרות שונות בעיר. <ref></ref>

==הערות שוליים==

קטגוריה:אנשי העלייה החמישית
קטגוריה:ישראלים ילידי פולין
קטגוריה:ראשי עיריית כפר סבא
קטגוריה:לוחמי הבריגדה היהודית
קטגוריה:ראשי רשויות מקומיות מטעם מפא"י
קטגוריה:ישראלים שנולדו ב-1922
קטגוריה:ישראלים שנפטרו ב-1982
המוזיאון הימי הלאומי (גריניץ')

שער הכניסה למוזיאון
המוזיאון הימי הלאומי גריניץ (באנגלית: National Maritime Museum Greenwich, בר"ת NMM) הוא המוזיאון הימי הגדול והחשוב ביותר בבריטניה, ונחשב לראשון במעלה מסוגו בעולם כולו. הוא נמצא בגריניץ' שבמזרח לונדון, והמבנים ההיסטוריים בתוכם הוא שוכן הם חלק מאתר המורשת העולמית של גריניץ' הימית.

== היסטוריה ==
המוזיאון נחנך ב־1937, ומאז 2012 משתייך לקרן "המוזיאונים המלכותיים, גריניץ'" (Royal Museums Greenwich), המאגדת גם את בית המלכה מן המאה ה־17, מצפה הכוכבים המלכותי ואוניית המפרשים "קאטי סארק".

המוזיאון הוא גוף ציבורי לא־ממשלתי, הנתמך על ידי משרד התרבות, המדיה והספורט. כמו מוזיאונים לאומיים אחרים בממלכה המאוחדת הנתמכים על ידי הציבור, גם המוזיאון הימי הלאומי אינו גובה דמי כניסה, אך הכניסה לרוב התערוכות המתחלפות כרוכה בתשלום.

במרץ 2008 תרם המיליונר הישראלי סמי עופר 20 מיליון ליש"ט לבניית אגף חדש למוזיאון. זוהי התרומה הגבוהה ביותר שניתנה למוסד תרבות באנגליה אי פעם. האגף נבנה בשנת 2012 לציון 75 שנה למוזיאון ונקרא על שמו של עופר.

==קישורים חיצוניים==

* 

* [https://www.rmg.co.uk אתר המוזיאונים המלכותיים גריניץ']
* [https://www.rmg.co.uk/national-maritime-Museum אתר המוזיאון הימי הלאומי גריניץ']
* 

== הערות שוליים ==

קטגוריה:לונדון: אתרי מורשת עולמית
קטגוריה:גריניץ'
גריניץ'), המוזיאון הימי הלאומי (
ימי הלאומי (גריניץ'), המוזיאון ה-
קטגוריה:לונדון: מבנים רשומים דרגה I
מוזיאון ג'פרי

חזית המוזיאון, ספטמבר 2005
מוזיאון ג'פרי (באנגלית: Geffrye Museum) הוא מוזיאון לאמנות דקורטיבית בשורדיץ' שבמזרח לונדון.

== היסטוריה ==
המוזיאון נפתח ב-1914 וקרוי על שם סר רוברט ג'פרי, בעבר הלורד ראש העיר של לונדון. המוזיאון מציג את ההיסטוריה של הריהוט, הטקסטיל, הציור ועיצוב הפנים בממלכה המאוחדת. המוזיאון מציג זאת באמצעות סדרה של חדרים המרוהטים בסגנון התקופה החל מ-1600 ועד ימינו, תוך שימת דגש על ריהוט שהיה בשימוש מעמד הביניים (לא מוצגים רק רהיטי המעמד העליון).

מבנה המוזיאון נבנה בשנת 1714 לבקשת ג'פרי, ושימש כבית מחסה לעניים של חברת סוחרי הברזל (גילדת סוחרי הברזל הלונדונית). המבנה הוא מבנה לשימור בשל חשיבותו הארכיטקטונית.

במהלך השנים התפתח המוזיאון, ומשך אליו קהל רחב יותר על ידי הצגת אוסף של ציורים, רהיטים ואמנות מעוטרת בהקשר של חדרי מגורים. מאז הפך ה Geffrye לאגודת צדקה עצמאית בשנת 1991, שופצו כל חדרי התקופה, נוסף אגף של המאה העשרים, צמחי עשב וגנים מתקופת הבניינים, ואחד מבתי האבות שוחזר כדי להראות את תנאי המחיה של התושבים הקודמים במאה ה -18 המאה ה -19.

היום מתמקד המוזיאון בבית, הן כמרחב פיזי והן כקונספט. חדרי התקופה והגנים ממחישים את החיים בבית ובבית במשך מאות שנים, ומשקפים שינויים בחברה, דפוסי התנהגות, סגנון, אופנה וטעם. נושאי בית וגן נחשפים באמצעות תערוכות, אירועים זמניים תוכניות למידה לכל הגילאים.

אגף נוסף של המוזיאון נבנה בשנת 1998.

==קישורים חיצוניים==

* 

==הערות שוליים==

קטגוריה:האקני
ג'פרי
בית המלכה

מבט על בית המלכה מכיוון השער הראשי
תרשים המבנה
בית המלכה - מבט מ[[מצפה גריניץ']]
גרם המדרגות במבנה.
בית המלכה (באנגלית: Queen's House) הוא מבנה בגריניץ' שבמזרח לונדון המהווה חלק מהמוזיאון הימי הלאומי של הממלכה המאוחדת ואתר מורשת עולמית של ארגון אונסק"ו.

==הקמת המבנה==
בית המלכה, גריניץ'
המבנה תוכנן על ידי האדריכל איניגו ג'ונס ונבנה בשנים 1616-1617 עבור אן מדנמרק, אשתו של המלך ג'יימס הראשון. המבנה עבר שיפוץ והרחבה תחת פיקוחו של ג'ונס בשנת 1635 כדי לשמש את המלכה הנרייטה מריה, אשת המלך צ'ארלס הראשון. המבנה נחשב לאחד המבנים החשובים ביותר בהיסטוריה האדריכלית הבריטית בשל סגנונו הקלאסי הפלדיאני והיותו המבנה הראשון שנבנה בבריטניה בסגנון זה.

בית המלכה נבנה בסמוך לארמון גריניץ' (שלימים כונה ארמון פלסנטייה), שהיה בנוי לבנים אדומות (בדומה לארמון המפטון קורט), ועל כן היווה ניגוד ארכיטקטוני לשאר מבני הארמון בשל צבעו הלבן וסגנונו.

המבנה שימש בית אירוח של המלכה, בו ארחה את מקורביה, ולא התקיימו בו אירועים רשמיים - אלה נערכו בארמון פלסנטייה עצמו.

בשנת 1642, בשל מלחמת האזרחים האנגלית הפסיק מבנה בית המלכה לשמש ארמון מלכותי לאחר שריפת ארמון פלסנטייה.

==שימושי המבנה==
בית המלכה נותר מבנה המשמש לאירועים רשמיים, אף ששרידי ארמון פלסנטייה נהרסו בין 1660 ל-1690 ובמקומם נבנה בין השנים 1696–1752 בית החולים גריניץ' עבור אנשי הצי המלכותי לפי תוכניותיו של האדריכל סר כריסטופר רן. על פי הוראות המלכה מרי השנייה נהרסו מבני הארמון הישן כך שניתן יהיה לראות מבית המלכה את נהר התמזה (ולהפך). בשל הנחיה זו נמצאים מבני בית החולים משני צדדי בית המלכה - ובין שני חלקים אלה חצר גדולה שרוחבה בדיוק כרוחב בית המלכה - 115 מטרים.

בשנת 1806 הפך הבניין לחלק מבית הספר לרפואה עבור בני ימאים. בשל מחסור במקום נבנו שני אגפים לבית הספר משני צידי בית המלכה. אגפים אלה קושרו לבית המלכה באכסדראות עמודים בשנת 1807. לאגפים אלה התווספו מבנים נוספים עד שנת 1876. בשנת 1933 הפסיק המבנה לשמש את בית הספר לרפואה שעבר להולברוק בסאפוק, ובית המלכה הפך לחלק מהמוזיאון הימי הלאומי שהוקם מכוח חוק של הפרלמנט הבריטי משנת 1934. המוזיאון נפתח לציבור בשנת 1937.

בשנים 1986-1999 שופץ הבניין, וכיום הוא מציג את אוסף האמנות של המוזיאון הימי הלאומי - ובעיקר יצירות שנוצרו בין המאה ה־17 למאה ה-20.

==קישורים חיצוניים==

* 
* [http://www.flickr.com/search/?w=all&q=Queen%27s+House+Greenwich&m=text תמונות בית המלכה]

קטגוריה:ערכים שבהם תבנית בריטניקה אינה מתאימה
קטגוריה:לונדון: אתרי מורשת עולמית
קטגוריה:גריניץ'
מלכה, בית ה-
קטגוריה:לונדון: ארמונות מלכותיים
קטגוריה:אדריכלות פלדיאנית
קטגוריה:לונדון: מבנים רשומים דרגה I
קטגוריה:מבנים שתכנן איניגו ג'ונס
אליס מאדגארדן

אליס מאדגארדן (באנגלית: Alice Mudgarden) היא הלהקה לה ניתנו הקרדיטים על השיר "Right Turn" מאלבומה של להקת הגראנג' אליס אין צ'יינס, Sap שיצא בשנת 1992.

השיר נכתב על ידי גיטריסט אליס אין צ'יינס ג'רי קאנטרל, והושר על ידי קאנטרל, וסולנה של הלהקה ליין סטאלי, יחד איתם שרו כריס קורנל מלהקת סאונדגארדן ומרק ארם מלהקת מאדהני. 

אליס מאדגארדן הוא שילוב של כל שמותיהן שלוש הלהקות.

== ראו גם ==
* גראנג'
* אליס אין צ'יינס
* מאדהני
* סאונדגארדן

== קישורים חיצוניים ==
* [https://web.archive.org/web/20060516042842/http://www.rocklyricsonline.com/lyrics/03_rightturn.html "Right Turn" מילות השיר]

קטגוריה:להקות גראנג' אמריקאיות

קטגוריה:סופרגרופ
בנגל

בֵּנְגָל (בבנגלית: বাংলা/বঙ্গ) הוא חבל ארץ בצפון-מזרח אסיה הדרומית. כיום הוא מחולק בין המדינה העצמאית בנגלדש, ובין המדינה ההודית מערב בנגל. בעבר הייתה בנגל ממלכה, ושטחים מממלכת בנגל העתיקה מצויים כיום אף במדינות ההודיות ביהר, טריפורה ואודישה. בנגל מיושבת בבני העם הבנגלי המוסלמי שדובר ברובו את השפה הבנגלית. האזור הוא אחד מהאזורים הצפופים בעולם עם למעלה מרבע מיליארד איש שחיים בצפיפות של למעלה מ-1,000 נפש לקמ"ר.

תוחלת החיים היא בסביבות 70.36 שנים בבנגלדש ו-63.4 שנים במערב בנגל. כשמדובר באוריינות, מערב בנגל מובילה עם שיעור אוריינות של כ-77%. בבנגלדש שיעור האוריינות הוא כ 59.82%. רמת העוני והבערות היא גבוהה. אחוז האנשים החיים מתחת לקו העוני הוא יותר מ-30%.

== ראו גם ==
* מפרץ בנגל

==קישורים חיצוניים==

* 

==הערות שוליים==

קטגוריה:קצרמר הודו
קטגוריה:אסיה: גאוגרפיה
קטגוריה:בנגלדש: גאוגרפיה
קטגוריה:הודו: גאוגרפיה
קטגוריה:מערב בנגל
*
מוזיאון הורנימן

מוזיאון הורנימן (באנגלית: Horniman Museum) הוא מוזיאון בשכונת פורסט היל שבדרום לונדון. 

הקמת המוזיאון החלה בשנת 1898. מבנה המוזיאון תוכנן על ידי צ'ארלס הריסון טאונסנד והוא נפתח לציבור בשנת 1901. המוזיאון נוסד ביוזמת סוחר התה פרדריק ג'ון הורנימן על מנת להכיל את אוספיו שכללו כלים מוזיקליים, אוסף אתנוגרפי ואוספים של מאובנים, צמחים ובעלי חיים.

בשנת 1911 נבנה אגף נוסף בתרומת בנו של הורנימן - אמסלי הורנימן. בשנת 1999 נסגר המוזיאון לשם שיפוץ, ונפתח מחדש ב-14 ביוני 2002.

==מבנה המוזיאון ואוספיו==
בניין CUE
מוזיאון הורנימן כולל כיום את מבנה המרכז להבנת הסביבה (Centre for Understanding the Environment) ובקיצור CUE, שנפתח לציבור בשנת 1996. מבנה זה, הכולל גג מעשב, מאפשר אוורור טבעי של הבניין.

המוזיאון מציג אוסף שבו יותר מ-350,000 מוצגים בתחום האנתרופולוגיה, המוזיקה וההיסטוריה של הטבע, כולל פוחלצים רבים.

המוזיאון מנוהל על ידי מחלקת התרבות, התקשורת והספורט של בריטניה.

==גני המוזיאון==
גני המוזיאון משתרעים על שטח של 65,000 מטר רבוע ונמצאים בהם חממה שהיא מבנה היסטורי לשימור, בניין תזמורת שנבנה בשנת 1912, גן חיות קטן ומסלולי הליכה.

==קישורים חיצוניים==

* 

* [http://flickr.com/photos/tags/horniman תמונות המוזיאון באתר פליקר]
* [https://web.archive.org/web/20051220154209/http://www.foresthill.org.uk/horniman_museum.html גלריית תמונות של המוזיאון וגניו]

הורנימן, מוזיאון
קטגוריה:לואישהאם
הורנימן, מוזיאון
קטגוריה:מוזיאונים לאנתרופולוגיה
הורנימן
נאנסי

נאנסי (בצרפתית: Nancy) היא עיר בחבל גראנד אסט שבצפון-מזרח צרפת. משמשת בירת מחוז מרת ומוזל. בעיר גרים כ-104,885 תושבים (נכון ל-2018).

== היסטוריה ==
הסימנים המוקדמים ביותר להתיישבות בעיר הם משנת 800 לפנה"ס. המתיישבים הראשונים נמשכו לאזור ככל הנראה בשל ברזל שהיה קל יחסית לחציבה במקום, ונקודת מעבר רדודה בנהר מרת' שבה היה קל יחסית לצלוח אותו. ב-1050 בנה במקום ז'ראר, דוכס לורן, עיירה מבוצרת שנקראה אז נאנסיאקום.

במאה ה-13 נבזזה העיר על ידי פרידריך השני, קיסר האימפריה הרומית הקדושה, ובהמשך נבנתה מחדש מאבן, ככל שגברה חשיבותה כבירת דוכסות לורן. שארל הראשון, דוכס בורגונדיה הובס ונהרג בקרב נאנסי ב-1477.

אחרי מותו ב-1766 של סטניסלאב לשצ'ינסקי, שהיה דוכס לורן מ-1738 ולפני-כן מלך פולין, הפכה הדוכסות לפרובינציה צרפתית, שנאנסי נותרה בירתה. כשנוצר חבל לורן במחצית המאה ה-20, הוחלפה הבירה במץ.

ב-1790, במהלך המהפכה הצרפתית, התרחש בנאנסי מרד, ולאחר שהוטל מצור על העיר, המורדים נורו או נעצרו.

במלחמת העולם השנייה נכבשה נאנסי על ידי המשטר הנאצי. העיר שוחררה על ידי הארמייה השלישית של ארצות הברית בספטמבר 1944, בקרב נאנסי, במהלך המערכה בלורן.

==יהודי נאנסי==

בשנת 1286 רכשו יהודים בית קברות בכפר הסמוך לנאנסי, לקסו Laxou (החל מהמאה ה-20 הוא הפך לאחד הרבעים של העיר נאנסי). יישוב יהודי בעיר עצמה התקיים בנאנסי מאמצע המאה ה-14 ועד לגירוש היהודים מדוכסות לורן בשנת 1477. הקהילה התחדשה זמנית באמצע המאה ה-16, ולאחר מכן חדלה להתקיים עד ראשית המאה ה-18 תחת הדוכסות של לאופולד דוכס לוריין.

בשנת 1790 נחנך בית הכנסת של קהילת יהודי נאנסי. בעקבות המהפכה הצרפתית, בשנת 1808 תחת שלטונו של נפוליאון בונפרטה הראשון הוקמה הקונסיסטוריה המחוזית של יהודי נאנסי. בשנת 1939, ערב מלחמת העולם השנייה ושואת יהודי צרפת, מנתה הקהילה היהודית בנאנסי כ־3,800 נפש. בזכות אדוארד ויגנרון, ראש שירות הזרים בתחנת המשטרה המרכזית בנאנסי, סגנו פייר מארי ואנשיהם חולצו יותר מ־350 מתוך 385 היהודים שאוימו ישירות בעיר נאנסי במסגרת האקציה הראשונה שערכו הנאצים בעיר. על כך העניק יד ושם לכל אחד מהם את אות חסיד אומות העולם.

החל מ-2020 רב העיר הוא החזן והזמר הרב שמואל שפירו.
בית כנסת, נאנסי, [[1788]]

== אתרי תיירות ==
הכיכר המרכזית בעיר, כיכר סטניסלאס (על שם סטניסלאב לשצ'ינסקי), וכן הכיכרות הסמוכות לה, כיכר קרייר וכיכר אליאנס, הוכרו ב-1983 כאתר מורשת עולמית של ארגון אונסק"ו.

== ערים תאומות ==
* 
* 
* 
* 
* 
* 
* 
* 
* 

==ראו גם==
* קהילת יהודי נאנסי

== קישורים חיצוניים ==

* 

* 
* 
* [https://web.archive.org/web/20110207213952/http://www.ot-nancy.fr/ אתר התיירות הרשמי של העיר]

==הערות שוליים==

*
קטגוריה:לורן: ערים
קטגוריה:גראנד אסט: ערים
קטגוריה:ערים מעוטרות אות לגיון הכבוד